Plungės spaustuvė

Plungės spaustuvė – spaustuvė, veikianti Plungėje nuo 1949 m.

 Istorija 
Iki karo Plungėje spaustuvių nebuvo, pirmosios plungiškių knygos spausdintos Tilžėje, kur spaudos darbai kainavo pigiau.Domas Kaunas. Knygų leidyba Plungėje 1949 m. įkurta Plungės apskrities laikraščio „Socialistinis kelias“, kuris iki tol nuo 1948 m. spausdintas Klaipėdos „Ryte“, spaustuvė. 1950 m. Plungei tapus rajono centru, spaustuvė spausdino rajono laikraštį „Socialistinis kelias“ ir Plungės MTS politinio skyriaus laikraštį „Už aukštą derlių“. 1962 m. spaustuvė gavo linotipą ir buvo prijungta prie Telšių spaustuvės. Ji spausdino Plungės rajono laikraštį „Kibirkštis“, 1962 m. balandžio mėn. pakeitusį laikraštį „Socialistinis kelias“.

1977 m. Telšių spaustuvės Plungės skyrius priskirtas Klaipėdos „Ryto“ spaustuvei. 1979 m. spaustuvė Plungėje persikėlė į naujas patalpas Dariaus ir Girėno g. 10. 1980 m. laikraštis „Kibirkštis“ imtas spausdinti ofsetu Šiauliuose, „Titnago“ spaustuvėje, o vietoje jis buvo tik renkamas. 1994 m. Plungės valstybinė spaustuvė tapo UAB „Antikva spaustuvė“, kuri leidžia laikraštį „Žemaitis“. 

 Šaltiniai 

Kategorija:Plungės spauda
Kategorija:Lietuvos spaustuvės